Manga

Manga (漫画) è 'a parola giapponese ca s'ausa pe dicere 'o fumetto. 'A fora 'o Giappone 'a parola vô dicere surtanto 'o fumetto giapponese o puro 'o fummetto 'e nu paise ca 'o imita o nzegna caratteristiche simmele. 'A parola "manga" è cumpósta d''e parole "man" (casuale) e "ga" (disegno), ca vô dicere "fiure casuali" pe giapponese e fuje ausato p''a primma vota 'a Hokusai Katsuhika, 'int''o 1814.

Ogge 'o manga è na parte mpurtantissima d''o mercato edituriale d''o Giappone. 'O manga téne tutt''e genere pe tutt''e tipe 'e pubbreco, e cu 'o manga se fanno pure 'e cartone animate, 'e film e 'e videojuoche. Chistu tipo 'e cartone animato se chiámma anime. 'Int''o 1988, pe mezzo d''o successo d''o film 'e "Akira", 'o manga accumincia a spannerse 'int''o munno.

L'autore 'e manga tene 'o nomme 'e mangaka.

 Generi 
Chesta è na classificazzione generale. Non tutt''e opere vanno appriess' 'e direttive d''o genere 'int''o quale so' classefecate. Ce sta nu granne assurtimento 'e generi p''e diverse purzione 'e società.

Shôjo: litteralmente "guaglióna". È nu manga cu 'e cuntenuti p''e guaglióne.
Shônen: litteralmente "guaglióne". Pe nu pubbreco 'e adulescenti masculi. É speciale pecchè téne nu sacco 'e azziona e avventura. Non ce sta 'nvece na granne dosa 'e ammore.
Seinen: robba pe gruossi. Cheste so' storie mmature ca trattano 'e cose cchiù cumplicate.
Yaoi: litteralmente "senza senso". Se chiámmano accussì 'e fumette giapponese ca trattano 'e ammore tra uómmene.
Shônen Ai: litteralmente "ammore tra guaglióni". É cómme 'o Yaoi ma nunn''e spriceto sessualmente. Ausato spisse 'int''e storie Shôjo.
Yuri: manga ca parla 'e lesbiche. 'A differenza c''o Yaoi è ca 'o Yuri parla 'e sesso ma tene assaje censure e 'e rappuorte so' assaje cchiù ambigue, tra ammore e amicizzia.
Shôjo-Ai: litteralmente "ammore tra guaglióne". Cómme 'o Shônen Ai, ma tra guaglióne. Spisso ausato 'int''e storie Shôjo e Shônen.
Hentai: storie 'e sésso. Prencepalmente pe nu pubbreco 'e masculi. 'O stile d''o disegno è spisso assaje esaggerato, 'int''e persunagge femmenili 'ncoppa a tutto.

Categurìa:Manga